Dainas par mežu un kokiem

No Krišjāņa Barona dainu skapja

Kategorijas

# Medniecība

30433-0

Ai, lāciti ķepainiti,  
Vaj tev vienam mežs pieder?  
Iesim, lāci, pie kundziņa,  
Pušu mežu dalisim.

30438-2

Aiz Daugavas lieli meži  
Sarkaniem ziediņiem;  
Tur vajaga labu suņu,  
Gudru vīru ģēģerišu.

30440-0

Aiz upites balti alkšņi,  
Tur bij laba medišana,  
Tur aug caunes, tur vāveres,  
Tur raženas lakstigalas.

# Dravniecība un bites

30254-0

Ai, zaļais ozoliņ,  
Tavu smuidru augumiņu!  
Simtu asu dzeini vilku,  
Vēl nesniedzu virsuniti.

30311-0

Iedēstiju ozoliņu  
Leišu meža viducî;  
Leišam mežs piedereja,  
Man pieder ozoliņš.

30316-1

Es apkalu ozoliņu  
Sīkajàm lapiņàm,  
Lai bitites neslīdeja  
Medainàm kājiņàm.

30423-0

Visi koki iesmam der,  
Apins vien nedereja;  
Visi putni cepti der,  
Bitit' vien nedereja.

# Šis tas

34176-0

Alkšņa koka mucu taisu,  
Ta nekalta saulitê;  
Ozoliņa namu daru,  
Tas neskan klauvejot.

34343-0

Tei nevaid tādi koki,  
Kādi koki Vāczemêi:  
Bērziņš auga uz akmeni,  
Riekstiņš bērza galiņâ.

34351-0

Tumšu nakti ceļu gāju  
Lazda zaru rociņâ;  
Visi koki ļaunu vēl,  
Lazdiņš ļauna nevēleja.

# Par kokiem

708-0

Sila priede gauži raud,  
Redzej' mani staigajam.  
Neraud' gauži, sila priede,  
Ne es tevi skaliem cirtu;  
Tev cirtišu pamatam,  
Graznu dziesmu klausitaju.

2760-3

Vai, vai bērzu birzs,  
Tavu skaistu cekuliņu!  
Pirmak zaļa, pēc dzeltena  
Kà tas vasku ritenits.

2778-1

Visi kociņi sacija:  
Ievožiņa līkožiņa!  
Jūs bijat taisni koki,  
Kam jūs balti neziediet?

2783-0

Visi koki taisni auga,  
Lagzdiņš auga līkumaiņš:  
Lagzdiņam daudz bērniņi,  
Visiem kaula kažociņi.

2802-0

Visi koki salapoja,  
Ozoliņis nelapoja:  
Tad ozola lapas plauka,  
Kad atnāce lagzdigala.

2880-0

Osi, osi, ko tu gaidi?  
Citi koki salapoja,  
Citi koki salapoja  
Sudrabiņa lapiņàm.

2809-5

Priede, priede, egle, egle,  
Tavu gaŗu augumiņu!  
Māmiņ' manim ēstu deva,  
Es tik gaŗa neuzaugu.

2816-0

Priede, priede, egle, egle,  
Sen tu mani kaitinaji:  
Vaj bij ziema, vaj vasara,  
Zaļi svārki mugurâ.

2819-0

Sila priede gauži raud,  
Kumeliņis saknes brida.  
Ta priedites pašas vaina,  
Kam aug ceļa maliņâ.

2820-0

Visi koki žēli raud,  
Vasariņi noejot;  
Priede, egle vien neraud,  
Tai palika zaļi svārki.

2812-0

Visi koki nomu deva,  
Priede, egle vien nedeva;  
Priede, egle, ta bagata,  
Ta nodeva pavasarâ.

2816-0

Priede, priede, egle, egle,  
Sen tu mani kaitinaji:  
Vaj bij ziema, vaj vasara,  
Zaļi svārki mugurâ.

32022-1

Grūši pūta sila priede,  
Smalka līta pielijuse;  
Gauži raud ta meitiņa,  
Kur' ar mani sadereja.

# Koki

5116-3

Gauži raud sila priede,  
Kumeliņš saknes brida;  
Gauži raud sērdienite,  
Redz pamāti atvedam.

30392-0

Zinu āra ozoliti,  
Bet nesaku nevienam;  
Bāliņam tam pasaku:  
Ozolâ bites līde.

30628-0

Visi koki lieti der,  
Duj' kociņi nedereja:  
Neder alksnis lūku plēst,  
Ne ērcetis slotu griezt.

30628-1

Div' kociņi mežâ auga,  
Kas lietiņi nedereja:  
Neder alksnis loka liekt,  
Ērcejiņas slotas siet.

30628-2

Mežâ auga duj' kociņi,  
Neviens lieti nedereja:  
Neder alksnis lūku plēst,  
Ne ērcašas slotu griezt.

30629-0

Nevienam kociņam   
Tà lapiņas nedrebeja,  
Kà drebeja apsitei,   
Lepna vēja vēdinamas.

30632-0

Vai, Dieviņi, purva bērzu,  
Tavu grūtu dzīvošanu!  
Vispēdigi tu izplauki,  
Vispirmais nodzelteji.

30634-0

Bērziņam smalkas lapas,  
Sīki mazi žagariņi;  
Kļavam bija platas lapas,  
Gar' un resni žagariņi.

30636-0

Garam gāju bērzu birzi,  
Asariņas slaucidama:  
Tà bāl mani sārti vaigi,  
Kà dzeltena bērza birzs.

30639-2

Lietu der pati liepa,   
Lietu der liepas zari:  
No liepiņas kokli taisu,  
No zariņa stabuliti.

30640-0

Vai, kuplais ozoliņ,  
Neb' es tavu vecumiņu;  
Es piedzimu, tev' atradu,  
Es nomiršu, tu paliksi.

30643-0

Kalnâ auga ozoliņš  
Kà mērenis muiženieks:  
Vaŗa sakne, zelta zari   
Sudrabiņa lapiņàm.

30648-0

Zem ozola nestāveju,  
Zem ozola liela rasa;  
Zem liepiņas pastāveju  
Kà zem mātes villainites.

30650-0

Audzi, audzi, eglite,  
Celiņa malâ,  
Kad mani vedìs,  
Es tevi puškošu.

# Lolojamās jeb šūpuļa dziesmas

2044-1

Ai, caunite, vāverite,  
Kas tev kāra šūpuliti?  
- Priedes zari, egles zari,  
Tie man kāra šūpuliti.

2046-0

Aija, aija, lāča bērns,  
Kārklî kāra šūpolites,  
Atnāks lapsa, paņems bērnu  
Ar visàm šūpolèm.

2066-0

Gudra bija vālodzite,  
Bērzâ kāra šūpuliti,  
Lai šūpoja, lai aukleja  
Vēja māte, pieiedama.

2067-1

Briedi, briedi, lāci, lāci,  
Kas tev kāra šūpuliti?  
Egle, egle, priede, priede,  
Ta man kāra šūpuliti.

2074-1

Nevienami tà nebija,  
Kà vàlodzes bērniņam:  
Cik vējiņis eglê pūta,  
Tik eglite šūpojàs.

2092-0

Zīlite žubite, kur tavi bērniņi?  
- Viņpus Daugavas ozola zarâ.  
Kas viņus šūpo, kas viņus auklè?  
- Vēja māte šūpo, vēja māte auklè.

# Tēva jeb brāļa sēta un novadiņš

3682-0

Daiļa sēta arajami  
Pašâ kalna galiņâ:  
Visapkārti liepu koki,  
Vidû ziedi ābelites.

# Dažādas ganu dziesmas

29543-5

Četru lapu bērziņš auga  
Liela ceļa maliņâ;  
Divi rāvu, div' atstāju  
Jaunajai māsiņai.

29548-1

Izstaigaju bērzu birzi,  
Gana rīkstes mekledama,  
Nedabuju gana rīkstes  
Pa manam prātiņam.

29566-1

Mīļa Mārja man vaicaja,  
Kas ganam goda krēslis.  
Sila priede, rudakmens,  
Tie ganam goda krēsli.

Priekšmetu rādītājs

B

birzs, 2, 5

K

kociņi, 2, 4

koki, 2, 3, 6

M

meži, 1

mežs, 1